ທ່ານ ໂອບາມາ ກ່າວວ່າ ຄວາມກ້າວໜ້າ ຂອງອາຟຣິກາ ກາງຕໍ່ ການພັດທະນາ ແລະ ປະຊາທິປະໄຕ
ທ່ານ ໂອ​ບາ​ມາ ​ໄດ້​ໃຫ້​ຂໍ້​ສັງ​ເກດ​ວ່າ ຄວາມ​ກ້າວໜ້າ​ທີ່ພິເສດນີ້ ພຽງສາມາດ​ຍືນ​ຍົງ​ຢູ່ໄດ້​ ​ໂດຍ​ຜ່ານ​ການພັດທະນາ ຢ່າງ​ຕໍ່​ເນື່ອງ ​ແລະ ​ໃຫ້​​ເປັນ​ປະຊາ​ທິປະ​ໄຕ ​ສຳ​ຫລັບ​ໝົດ​ທຸກ​ຄົນ.
ຢູ່ໃນການກ່າວຄຳປາໄສ ອຳລາ ສຳຫລັບການເດີນທາງ ໄປຢ້ຽມ ຢາມປະເທດ ເຄັນຢາ ແລະ ເອທິໂອເປຍ ອັນເປັນປະຫວັດການ ເມື່ອອາທິດແລ້ວນີ້ ປະທານາທິບໍດີ ສະຫະລັດ ທ່ານ ບາຣັກ ໂອບາມາ ໄດ້ຊົມເຊີຍ ຄວາມກ້າວໜ້າພິເສດ ຂອງອາຟຣິກາ ຊຶ່ງໃນຂະນະດຽວກັນ ກໍໄດ້ໃຫ້ຂໍ້ສັງເກດວ່າ ຄວາມກ້າວໜ້າ ເຊັ່ນນັ້ນ ພຽງສາມາດຍືນຍົງຢູ່ໄດ້ ໂດຍຜ່ານການພັດທະນາ ຢ່າງຕໍ່ເນື່ອງ ແລະ ໃຫ້ເປັນປະຊາທິປະໄຕ ສຳຫລັບໝົດທຸກຄົນ ຜູ້ສື່ຂ່າວວີໂອເອ ປະຈຳທຳນຽບຂາວ Aru Pande ມີລາຍງານ ຕື່ມ ຈາກສຳນັກງານໃຫຍ່ ຂອງສະຫະພາບ ອາຟຣິກາ ໃນ ນະຄອນຫຼວງ ອາດິສ ອາບາບາ ປະເທດເອທິໂອເປຍ ຊຶ່ງ ໄຊຈະເລີນສຸກ ຈະນຳມາສະເໜີທ່ານ ໃນອັນດັບຕໍ່ໄປ ທ່ານ ໂອບາມາ ເວົ້າວ່າ ດ້ວຍຄຳເວົ້າເຫຼົ່ານັ້ນ ທ່ານ ບາຣັກ ໂອບາມາ ເປັນປະທານາທິບໍດີ ສະຫະລັດ ຄົນທຳອິດ ທີ່ໄດ້ກ່າວຄຳປາໄສ ຕໍ່ສະຫະພາບອາຟຣິກາ ຊຶ່ງເປັນການສະຫລຸບຄວາມສົນໃຈ ທີ່ເປັນ ສ່ວນຕົວຂອງທ່ານ ທີ່ຢາກເຫັນເສດຖະກິດ ແລະ ການພັດທະນາ ຂອງອາຟຣິກາ ສືບຕໍ່ຂະຫຍາຍໂຕຂຶ້ນ ທ່ານ ໂອບາມາ ເວົ້າວ່າ ທ່ານ ໂອບາມາ ໄດ້ຍ້ອງຍໍ ຜົນສຳເລັດຕ່າງໆທີ່ໄດ້ຮັບຂອງທະວີບ ແຫ່ງນັ້ນ ຈາກການຕົກ ຢູ່ພາຍໃຕ້ ການຕິດແປດຂອງເຊື້ອໄວຣັສ HIV/AIDS ຕະຫລອດຈົນ ຊາວອາຟຣິກາ ຫຼາຍ ລ້າຍຄົນ ທີ່ໄດ້ຫລຸດພົ້ນອອກຈາກສະພາບທີ່ທຸກຍາກ ໃນຂະນະດຽວກັນ ກໍໄດ້ເນັ້ນ ໃຫ້ ເຫັນເຖິງບົດບາດ ໃນການສົ່ງເສີມດ້ານການຄ້າ ປັບປຸງຄວາມໝັ້ນຄົງດ້ານອາຫານ ແລະ ພື້ນຖານໂຄງລ່າງ ໂດຍປາດສະຈາກ ການກ່າວເຖິງຈີນ ຜູ້ທີ່ລົງທຶນຂະໜາດໃຫຍ່ ຢູ່ໃນທະວີບດັ່ງກ່າວ ທ່ານ ໂອບາມາ ໄດ້ເນັ້ນຢ້ຳ ໃນອັນທີ່ທ່ານ ກ່າວວ່າ ໄດ້ເຮັດໃຫ້ການລົງທຶນຂອງສະຫະລັດ ໃນອາຟຣິການັ້ນ ຫ່າງໄກກັນຫຼາຍ ທ່ານ ໂອບາມາ ເວົ້າວ່າ ແຕ່ຜູ້ນຳຂອງອາເມຣິກາ ໄດ້ເຕືອນວ່າ ຄວາມກ້າວໜ້າຂອງທະວີບ  ໂດຍມີຊາວອາຟຣິກັນ ຫຼາຍລ້ານຄົນ ທີ່ຍັງມີຊີວິດການເປັນຢູ່ ໃນສະພາບ ທີ່ທຸກຍາກລຳບາກທີ່ສຸດ ທີ່ປາດສະຈາກ ການໄດ້ນຳໃຊ້ ສາທາລະນຸປະໂພກ ຂັ້ນພື້ນຖານ ໃນຂະນະ ດຽວກັນນັ້ນ ຕ້ອງໄດ້ປະເຊີນກັບອັນທີ່ທ່ານເອີ້ນວ່າ ທ່ານ ໂອບາມາ ໄດ້ຮັບສຽງຕອບຮັບ ທີ່ຕື່ນເຕັ້ນໃຈ ໃນເວລາທ່ານ ກ່າວເຖິງວິທີການ ຄວາມກ້າວໜ້າ ໃນອາຟຣິການັ້ນ ແມ່ນຕ້ອງກາງຕໍ່ ປະຊາທິປະໄຕ ທີ່ເໜືອໄປຈາກ ການເລືອກຕັ້ງທີ່ເປັນທາງການ ອີກດ້ວຍ ທ່ານ ໂອບາມາ ເວົ້າວ່າ ທ່ານ ໂອບາມາ ກ່າວວ່າ ທ່ານບໍ່ເຂົ້າໃຈ ກ່ຽວກັບບັນດາຜູ້ນຳອາຟຣິ ກາ ທີ່ບໍ່ຍິນຍອມອອກ ຈາກຕຳແໜ່ງເວລາສະໄໝການດຳລົງຕຳແໜ່ງ ຂອງພວກເຂົາໄດ້ສິ້ນສຸດລົງແລ້ວ ໂດຍຍົກ ໃຫ້ເຫັນວາ ເວລາໃນການ ດຳລົງຕຳແໜ່ງ ຂອງທ່ານເອງ ແມ່ນກຳລັງຈະໝົດລົງ ທ່ານເວົ້າວ່າ ປະທານາທິບໍດີ ໂອບາມາ ສະຫລຸບ ການກ່າວຄຳປາໄສ ດ້ວຍການ ສະທ້ອນເຖິງຂໍ້ຄວາມ ທີ່ທ່ານໄດ້ກ່າວ ຢູ່ໃນເຄັນຢາ ບ່ອນທີ່ທ່ານໄດ້ ຮຽກຮ້ອງໃຫ້ສ້າງຄວາມເຂັ້ມແຂງ ແກ່ພວກ ແມ່ຍິງ ແລະ ພວກເດັກຍິງ ທ່ານກ່າວອີກວ່າ ການເຄົາລົບສິດທິມະນຸດ ຄວາມສະເໝີພາບ ແລະ ກຽດສັກສີ ຂອງ ໝົດທຸກຄົນ ແມ່ນເສັ້ນທາງ ໄປສູ່ຄວາມກ້າວໜ້າ ອັນ ແທ້ຈິງ ແລະ ໂອກາດ ບໍ່ພຽງແຕ່ ຢູ່ໃນອາຟຣິກາເທົ່ານັ້ນ ແຕ່ທົ່ວທຸກຫົນແຫ່ງໃນໂລກ